# 

**Записник од 18-тата Седница на Совет на Општина Берово**

Одделение за правни и општи работи

Одделение за правни и општи работи

Општина Берово

**З А П И С Н И К**

***Од 18-тата седница на Советот на Општина Берово одржана на ден 31.10.2022 година со почеток во 08:00 часот салата за состаноци при општина Берово*.**

Седницата ја отвори и со неа раководеше Претседателот на советот на Општина Берово г-ѓа Марија Буровска.

Од вкупно 15 Советници на седницата присуствуваа сите 15 Советници и тоа: Марија Буровска, Стево Суџуковиќ, Славица Фурнаџиска, Владо Методиев, Емилија Корчовска, Гоце Ружински, Глигорчо Крстовски, Герасим Гриовски, Петар Ружински, Ангела Здравковска, Наташа Ваканска, Викторија Спенџарска Стеен, Виолета Марковска Димовска, Александар Мишовски и Дејан Механџиски.

На Седницата присуствуваa и Градоначалникот на општина Берово Звонко Пекевски, м-р Анита Рунтевски и Емилија Ваканска, како правна поддршка, како и надворешно лице кое пројави интерес да присуствува на Седницата, Бојан Рабаџиски од с.Владимирово.

Претседателот на Совет, Марија Буровска., за работа на 18-тата Седница на Совет на Општина Берово го предложи следниот:

**ПРЕДЛОГ ДНЕВЕН РЕД**

1. Записник од 17-тата Седница на Совет;
2. Предлог Измена на Одлуката за извршување на Буџетот на Општина Берово за 2022 година;
3. K1 – Квартален извештај за извршувањето на буџетот на општина Берово за извештајниот период од 01.07 до 30.09.2022 година(трет квартал);
4. К2 – Квартален извештај за достасани ненамирени обврски на општина Берово период за извештаен период за трет квартал од 01.07 – 30.09.2022 година;
5. К3 – Квартален извештај за промените на состојбата на секое задолжување на општините и јавните претпријатија основани од општините за извештаен период период за трет квартал од 01.07 – 30.09.2022 година;
6. Предлог План на програми за развој за 2023 – 2024 година;
7. Предлог О Д Л У К А за утврдување на критериуми за распределба на блок дотацијата од програмата Н1-Основно образование по училиштата во Општина Берово;
8. Советнички иницијативи и прашања;
9. Барања од институции и граѓани.

Градоначалникот на општина Берово, Звонко Пекевски, се јави за збор и предложи точката:

**2. Предлог Измена на Одлуката за извршување на Буџетот на Општина Берово за 2022 година;**

да биде повлечена од дневен ред, а на нејзино место да биде точката:

* **Предлог О Д Л У К А за утврдување на потреба од наплата на комунална такса за јавно осветлување во Туристичка населба Беровско Езеро,општина Берово;**

која како материјал им беше дадена на советниците непосредно пред почетокот на Седницата, како и

дополнување на дневниот ред со 5 нови точки, кои советниците ги имаат добиено како дополнителни материјали во електронска форма.

* **Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Површински соларни и фотоволтаични електрани на КП 3550, КП 3148, КП 3149, КП 3154, КП 3151, КП 3150, КП 3165, КП 3166, КП 3167, КП 3168, КП 3164, КП 3163, КП 3162, дел од КП 3160, КП 3161, КП 6095/2, КО Берово вон-град, Општина Берово;**
* **Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Фотоволтаични електрани, на КП 1804 КО Русиново, Општина Берово;**
* **Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација за Урбанистички Проект со намена Е1.13 - Површински соларни и фотоволтаични електрани, на КП 3591/2 и дел од КП 3591/1 КО Смојмирово – вон град, Општина Берово;**
* **Предлог ОДЛУКАза усогласување на намените на Општ акт за село Ратево, во однос на легализација на објектите надвор од дефиниран опфат на планотна дел од КП 5790, КО Ратево, по барање на АТАНАС ЃОРЃОВСКИ од Смојмирово;**
* **Предлог ОДЛУКА за усогласување на намените на Општ акт за село Ратево, во однос на легализација на објектите надвор од дефиниран опфат на планот на дел од КП 5790, КО Ратево, по барање на ЈОВАН ЃОРЃОВСКИ од Берово и СНЕЖАНА ТОДОРОВСКА од Богданци;**

Да бидат 8, 9, 10, 11 и 12та точка од дневниот ред.

Точките **Советнички иницијативи и прашања** и **Барања од институции и граѓани,** да бидат 13 и 14 точка**.**

Советниците од советничката група на ВМРО-ДПМНЕ побараа 5минути пауза за координација во врска со предложената точка поделена како материјал пред почетокот на седницата.

Советникот Петар Ружински побара во иднина одлуки во кои се наметнува толкување на закони да не се даваат на почетокот на седницата.

Градоначалникот Пекевски објасни за што се наметнува потребата за оваа одлука, конкретно, осветлувањето во туристичката населба Беровско езеро веќе е пуштено во употреба и заради тоа е итноста од усвојување на оваа одлука, како би можело од 01.11.2022 година да им се наплатува оваа услуга на корисниците.

Советничката Ангела Здравковска упати прашање дали точката која се повлекува од дневен ред, значи дека ќе биде ставена на дневен ред на наредната седница?

На ова прашање одговори Градоначалникот Пекевски дека доколку се јави потреба од усвојување на одлуката согласно оваа точка, ќе биде ставена на дневен ред.

Никој друг од советниците не се јави за збор, па Претседателот на совет, Марија Буровска, го стави на гласање предложениот дневен ред со измените и дополнувањата и **со 15 гласа ЗА, нема советници кои гласале ПРОТИВ, и нема ВОЗДРЖАНИ советници,** е усвоен следниот:

**ДНЕВЕН РЕД**

1. ***Записник од 17-тата Седница на Совет;***

Претседателот на Совет Марија Буровска, отвори расправа по дадената точка и бидејќи никој од советниците не се јави за збор, се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници** е усвоен *Записник од 17-тата Седница на Совет;*

1. ***Предлог О Д Л У К А за утврдување на потреба од наплата на комунална такса за јавно осветлување во Туристичка населба Беровско Езеро,општина Берово;***

Претседателот на Совет Марија Буровска, отвори расправа по дадената точка и даде збор на Градоначалникот Пекевски кој ја дообразложи точката и истакна дека целата населба на Беровско езеро не е покриена со осветлување, само дел е покриен, тоа е прва фаза, но е исполнет условот за поведување на постапка за наплата на комунална такса за улично осветлување од овој простор. Согласно закон, секое броило што се наоѓа во градежен опфат треба да наплатува и такса за улично осветлување. Никој од советниците не се јави за збор па се премина на гласање и **со 8 гласа ЗА, нема советници кои гласале ПРОТИВ, 7 ВОЗДРЖАНИ советници** е донесена *О Д Л У К А за утврдување на потреба од наплата на комунална такса за јавно осветлување во Туристичка населба Беровско Езеро,општина Берово;*

1. ***K1 – Квартален извештај за извршувањето на буџетот на општина Берово за извештајниот период од 01.07 до 30.09.2022 година(трет квартал);***

Претседателот на Совет Марија Буровска отвори расправа по дадената точка и даде збор на Членот на комисијата за финансирање буџет и ЛЕР, Гоце Ружински, кој образложи дека извештајот е разгледан на комисија, одговорниот сметководител во општина Берово, Татјанка Муртовска детално го образложила извештајот, вкупната реализација на приходи во овој период изнесува 60%, а расходите се 56%. Комисијата нема забелешки за извештајот. Никој од советниците не се јави за збор па се премина на гласање и **со 8 гласа ЗА, 7 гласа ПРОТИВ, и нема ВОЗДРЖАНИ советници**  е усвоен *K1 – Квартален извештај за извршувањето на буџетот на општина Берово за извештајниот период од 01.07 до 30.09.2022 година(трет квартал);*

1. ***К2 – Квартален извештај за достасани ненамирени обврски на општина Берово период за извештаен период за трет квартал од 01.07 – 30.09.2022 година;***

Претседателот на Совет, Марија Буровска отвори расправа по дадената точка и даде збор на членот на комисијата за финансирање буџет и ЛЕР, Гоце Ружински, кој образложи дека извештајот е разгледан на комисија, одговорниот сметководител во општина Берово, Татјанка Муртовска детално го образложила извештајот, комисијата нема забелешки. Никој од советниците не се јави за збор па се премина на гласање и **со 8 гласа ЗА, 7 гласа ПРОТИВ, и нема ВОЗДРЖАНИ советници**  е усвоен *К2 – Квартален извештај за достасани ненамирени обврски на општина Берово период за извештаен период за трет квартал од 01.07 – 30.09.2022 година;*

1. ***К3 – Квартален извештај за промените на состојбата на секое задолжување на општините и јавните претпријатија основани од општините за извештаен период период за трет квартал од 01.07 – 30.09.2022 година;***

Претседателот на Совет, Марија Буровска отвори расправа по дадената точка и даде збор на Членот на комисијата за финансирање буџет и ЛЕР, Гоце Ружински, кој образложи дека извештајот е разгледан на комисија, се однесува на задолжувањата на општина Берово, кои редовно се извршуваат, остануваат околу 7 000 000 денари долг, кој треба да се исплати до 2025 година.Комисијата нема забелешки. За збор се јави Градоначалникот Пекевски и даде забелешка до советниците од советничката група на ВМРО-ДПМНЕ, дека гласаат против финансиските извештаи на општина берово, но без расправа, без да кажат која е причината за ваквиот став, конкретно за оваа точка, овие задолжувања се од кредит земен во 2013 година, од време кога ВМРО беше на власт, а сега СДСМ го враќа кредитот навремено и без никакви проблеми. Советничката Славица Фурнаџиска истакна дека и е мило што Градоначалникот го поттикна образложувањето по основ на извештаите и со полно право може да каже дека после многу долго време нашата општина е во финансиска стабилност и апсурдно е ваквата стабилна состојба на општината да не се гласа. Градоначалникот Пекевски истакна дека се во тек форуми за креирање на буџетот за следната година, па секој кој има предлози кои ќе допринесат за правилно распоредување на средставата од буџетот, можат слободно да бидат дел од овие форуми. Никој друг од советниците не се јави за збор, па се премина на гласање и **со 15 гласа ЗА, нема советници кои гласале ПРОТИВ, и нема ВОЗДРЖАНИ советници**  е усвоен *К3 – Квартален извештај за промените на состојбата на секое задолжување на општините и јавните претпријатија основани од општините за извештаен период период за трет квартал од 01.07 – 30.09.2022 година;*

1. ***Предлог План на програми за развој за 2023 – 2024 година;***

Претседателот на Совет, Марија Буровска отвори расправа по дадената точка. За збор се јави Градоначалникот Пекевски кој истакна дека во овие развојни програми се внесени само оние програми за кои имаме финална финансиска конструкција, односно се' она што конкретно ќе се вметне во програмите од Одделенијата. Членот на комисијата за финансирање буџет и ЛЕР, Гоце Ружински истакна дека точката е разгледана на комисија и образложи детално по истата. Најпрвин за проектот „Штип и Берово за Ромската заедница“, наведе што е се реализирано од овој проект за Ромите и што се планира и е предвидено да се реализира. Преку проектот „Волонтери преку граница“ е предвидена набавка на противпожарни возила и за Берово и за Сандански, Бугарија. Никој друг од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, и нема ВОЗДРЖАНИ советници**  е усвоен *План на програми за развој за 2023 – 2024 година;*

1. ***Предлог О Д Л У К А за утврдување на критериуми за распределба на блок дотацијата од програмата Н1-Основно образование по училиштата во Општина Берово;***

Претседателот на Совет, Марија Буровска отвори расправа по дадената точка и даде збор на Градоначалникот Пекевски, кој образложи дека оваа одлука е согласно законските обврски на општините за определување за начинот на распределба на блок дотацијата за основните училишта во нашата општина. Членот на комисијата за финансирање буџет и ЛЕР, Гоце Ружински истакна дека точката е разгледана на комисија и овие средства се определуваат по формула, комисијата нема забелешки. Никој од советниците не се јави за збор, па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници**  е усвоена *О Д Л У К А за утврдување на критериуми за распределба на блок дотацијата од програмата Н1-Основно образование по училиштата во Општина Берово;*

1. ***Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Површински соларни и фотоволтаични електрани на КП 3550, КП 3148, КП 3149, КП 3154, КП 3151, КП 3150, КП 3165, КП 3166, КП 3167, КП 3168, КП 3164, КП 3163, КП 3162, дел од КП 3160, КП 3161, КП 6095/2, КО Берово вон-град, Општина Берово;***

Претседателот на Совет, Марија Буровска отвори расправа по дадената точка и даде збор на Претседателот на комисијата за урбанизам и комунални дејности, Гоце Ружински, кој истакнадека овие точки се за потенцијални инвеститори на ниво на нашата општина и со усвојување на овие одлуки може само да имаме бенефит. Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,**е усвоена *О Д Л У К А за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Површински соларни и фотоволтаични електрани на КП 3550, КП 3148, КП 3149, КП 3154, КП 3151, КП 3150, КП 3165, КП 3166, КП 3167, КП 3168, КП 3164, КП 3163, КП 3162, дел од КП 3160, КП 3161, КП 6095/2, КО Берово вон-град, Општина Берово;*

1. ***Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Фотоволтаични електрани, на КП 1804 КО Русиново, Општина Берово;***

Претседателот на Совет, Марија Буровска отвори расправа по дадената точка. Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *О Д Л У К А за прифаќање на иницијативата за отпочнување на постапка за изработка на Урбанистичко планска документација Урбанистички Проект со намена Е1.13 - Фотоволтаични електрани, на КП 1804 КО Русиново, Општина Берово;*

1. ***Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација за Урбанистички Проект со намена Е1.13 - Површински соларни и фотоволтаични електрани, на КП 3591/2 и дел од КП 3591/1 КО Смојмирово – вон град, Општина Берово;***

Претседателот на Совет, Марија Буровска отвори расправа по дадената точка. Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *О Д Л У К А за прифаќање на иницијативата за отпочнување на постапка за изработка на Урбанистичко планска документација за Урбанистички Проект со намена Е1.13 - Површински соларни и фотоволтаични електрани, на КП 3591/2 и дел од КП 3591/1 КО Смојмирово – вон град, Општина Берово;*

1. ***Предлог ОДЛУКА за усогласување на намените на Општ акт за село Ратево, во однос на легализација на објектите надвор од дефиниран опфат на планотна дел од КП 5790, КО Ратево, по барање на АТАНАС ЃОРЃОВСКИ од Смојмирово;***

Претседателот на Совет, Марија Буровска отвори расправа по дадената точка. Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *ОДЛУКА за усогласување на намените на Општ акт за село Ратево, во однос на легализација на објектите надвор од дефиниран опфат на планотна дел од КП 5790, КО Ратево, по барање на АТАНАС ЃОРЃОВСКИ од Смојмирово;*

1. ***Предлог ОДЛУКА за усогласување на намените на Општ акт за село Ратево, во однос на легализација на објектите надвор од дефиниран опфат на планот на дел од КП 5790, КО Ратево, по барање на ЈОВАН ЃОРЃОВСКИ од Берово и СНЕЖАНА ТОДОРОВСКА од Богданци;***

Претседателот на Совет, Марија Буровска отвори расправа по дадената точка. Никој од советниците не се јави за збор па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *ОДЛУКА за усогласување на намените на Општ акт за село Ратево, во однос на легализација на објектите надвор од дефиниран опфат на планот на дел од КП 5790, КО Ратево, по барање на ЈОВАН ЃОРЃОВСКИ од Берово и СНЕЖАНА ТОДОРОВСКА од Богданци;;*

1. ***Советнички иницијативи и прашања;***

Советничката Ангела Здравковска повторно упати сугестија за изнаоѓање на решение на проблемот со немањето на автобуски превоз на релација Берово – Штип – Скопје и обратно, и побара од службите при Општината да се закаже состанок во Министерството за транспорт и врски на кој ќе присуствуваат и членови од Советот, за да се образложи проблемот и да се видат можностите за решавање на истиот. Градоначалникот ја прифати иницијативата на советничката и се обврза во најкраток можен рок да закаже состанок со Министерот за транспорт и врски на кој ќе присуствуваат и претставници од 2-те советнички групи, за произнесување на проблемот со кој се соочуваат граѓаните на општина Берово и изнаоѓање на соодветно решение за надминување на истиот.

Претседателката на Советот, Марија Буровска ги извести членовите на советот дека таа како претседател присуствувала на работилница за зајакнување на советите и сугерираше на задолжително присуство на советниците на ваквите работилници, сето тоа е во корист на работата на советниците.

Советничката Ангела Здравковска побара преку службите во општина Берово да се стапи во контакт со сите сопственици на Буклиовската куќа, па да се разговара за правна разрешница на овој објект. Од страна на Емилија Ваканска и беше одговорено дека таква постапка од страна на Општината е веќе водена, односно пробано е да се стапи во контакт со сопствениците, но не е возможно да се стапи во контакт со сите од причина што се јавуваат поголем број на сопственици од кои дел живеат во странство, а и се нарушени меѓучовечките односи помеѓу дел од нив и постапката била неуспешна.

1. ***Барања од институции и граѓани***
2. ***Барање за организирање на јавна дебата за квалитетот на водата за пиење од Бојан Рабаџиски;***

Советот на Општина Берово на 18-тата Седница одржана на ден 31.10.2022 година во врска со усното барање на Бојан Рабаџиски од с.Владимирово, општина Берово, кој присуствуваше на 18-та Седница на совет на општина Берово, како надворешно лице, за организирање на јавна дебата за квалитетот на водата за пиење која ја користат жителите на општина Берово донесе Заклучок, Ирена Коловска, Помлад соработник за организација на спортски, културни и образовни манифестации во Одделението за јавни дејности при Општина Берово во соработка со потребните институции и релевантни лица, да орагнизира јавна дебата на тема квалитетот на водата за пиење која ја користат жителите на општина Берово.

За дебатата да бидат обезбедени и Извештаи за испитување на квалитетот на водата од последната година, како и други потребни материјали.

За времето и местото на настанот да биде известен и иницијаторот на дебатата Бојан Рабаџиски.

1. ***Презентација на извештај за работа на фондација „Елеуса“;***

Советот на Општина Берово на 18-тата Седница одржана на ден 31.10.2022 година во врска со Барање од Фондација „Елеуса“ Струмица, за доделување на финансиски средства за реализација на дел од хуманитарна помош која се доставува на територија на општина Берово, со бр.09-1060/1 од 09.03.2022 година и усното излагање на претставниците од Фондацијата донесе Заклучок со ребалансот на Буџетот на општина Берово за 2022 година да се предвидат средства во висина од 120.000,00 денари како трансфер до здруженија и фондации. На истата седница, доколку се усвои Ребалансот на Буџетот со предложената промена да се изготви правен акт со кој на Фондацијата „Елеуса“ Струмица ќе и се доделат средства во висина од 120.000,00 денари, кои средства од страна на Фондацијата ќе се искористат како хуманитарна помош на територијата на општина Берово.

1. ***Барање од Поп – рок состав Штекица:***

Советот на Општина Берово на 18-тата Седница одржана на ден 31.10.2022 година, го разгледа Барањето на Поп – рок состав Штекица со Бр.09-3548/1 од 29.09.2022 година и донесе Заклучок барањето на Поп – рок состав Штекица со Бр.09-3548/1 од 29.09.2022 година за финансиски средства за покривање на трошоците за пат, патарини и останати трошоци за патување и гостување на групата во Суботица, СЕ ОДБИВА.

Во Буџетот на Општина Берово за 2022 година не се предвидени средства за таква намена.

1. ***Петицијата од група граѓани за продолжување со работа на Д-р Ванчо Биковски во Здравниот дом Берово;***

Советот на Општина Берово на 18-тата Седница одржана на ден 31.10.2022 година ја разгледа Петицијата од група граѓани примена во Општина Берово со Бр.09-3568/1 од 30.09.2022 годин и донесе Заклучок дека Советот на Општина Берово ја поддржува Петицијата од група граѓани за продолжување со работа на Д-р Ванчо Биковски во Здравниот дом Берово и по навршување на 64 годишна возраст, но за преземање на други дејствија во врска со истата и донесување на други Одлуки и акти, Советот на Општина Берово нема надлежност.

1. ***Барање за ослободување од надоместок за целодневен школски престој од Мерлина Зекировска;***

Советот на Општина Берово на 18-тата Седница одржана на ден 31.10.2022 година го разгледа Барањето за ослободување од надоместок за целодневен школски престој примено во Општина Берово со Бр.09-3619/1 од 06.10.2022 година доставено од Мерлина Зекировска од Берово и донесе Заклучок барањето на Мерлина Зекировска од Берово за ослободување од надоместок за целодневен школски престој на нејзиното малолетно дете, примено во Општина Берово со Бр.09-3619/1 од 06.10.2022 година да се достави до Управниот одбор на ОЈУДГ “23 Август” Берово. Доколку има финансиска можност установата, Управниот одбор на истата да донесе соодветен правен акт за ослободување на детето од партиципација за целодневен престој за учебната 2022-2023 година.

Горенаведеното е одлучено од причина што станува збор за социјално загрозено, непотполно семејство, составено од самохрана невработена мајка и малолетно дете со пречки во развојот.

Доколку не е во можност установата позитивно да одговори на барањето, благовремено да го извести Советот на Општина Берово за запознавање и понатамошно постапување.

1. ***Барање од ОСУ„Ацо Русковски“Берово за спортска сала „Македонски бранители“;***

Советот на Општина Берово на 18-тата Седница одржана на ден 31.10.2022 година го разгледа Барањето бр.03-300/1 од 12.10.2022 година и донесе Заклучок стручните служби при ОСУ “Ацо Русковски” Берово најдоцна до следната седница на Советот на Општина Берово која е планирано да се одржи на 15.11.2022 година, да достават до Советот на Општина Берово пресметка/трошковник, колку би чинеле енергенсите струја и греење на салата за 1 час, доколку истата би се изнајмувала за користење по завршување на наставата после 14:00 часот.

Врз основа на пресметките би се формирала цена и би се одлучувало за економската исплатливост од изнајмување на истата.

1. ***Барање од група граѓани за вметнување на улицата која е спој помеѓу ул. “11 Октомври” и ул. “Јане Сандански” во Берово во Годишната програма за улици и патишта на Општина Берово;***

Советот на Општина Берово на 18-тата Седница одржана на ден 31.10.2022 година го разгледа Барањето бр.09-3698/1 од 18.10.2022 година доставено од група граѓани за вметнување на улицата која е спој помеѓу ул. “11 Октомври” и ул. “Јане Сандански” во Берово во Годишната програма за улици и патишта на Општина Берово и донесе Заклучок од причина што Општината не располага со проектна документација за горенаведената улица, Барањето да се достави до Одделението за комунални дејности и заштита на животната средина при Општина Берово и улицата да се предвиди во Програмата за изработка на проектна документација за следната година. По изработка на проектна документација истата да биде ставена во програмата за изградба на улици и патишта на Општината.

Точките на дневен ред се исцрпени и седницата е завршена во 10 часо и 45 минути.

На крајот од седницата Претседателот Марија Буровска се заблагодари на Советниците за присуството.

Усвоен со

Бр.09-3995/1

­­­­15.11.2022 година

Берово

*Записничар Претседател на Совет*

*Благородна Рунтевска Марија Буровска*

*\_\_\_\_\_\_\_\_\_\_\_\_\_\_\_\_\_\_\_\_* М.П. \_\_\_\_\_\_\_\_\_\_\_\_\_\_\_\_\_\_\_

(*потпис) (потпис)*